কতদিন চলবে ঝড়বৃষ্টি? জানুন বড় আপডেট

কলকাতা: বসন্তের শুরুতেই বৃষ্টিপাত (Rain) ও ঝোড়ো হাওয়ার (Thunderstorm) দাপট। কোথেও অকালবৈশাখী, কোথাও অকালবর্ষা। আলিপুর আবহাওয়া দফতর (Alipore Weather Update) জানিয়েছে, গাঙ্গেয় দক্ষিণবঙ্গ থেকে তেলেঙ্গনা পর্যন্ত বিস্তৃত শক্তিশালী অক্ষরেখা এবং জোড়া ঘূর্ণাবর্তের প্রভাবে রাজ্যে এই বৃষ্টিপাত ও ঝড়ের পরিস্থিতি তৈরি হয়েছে।

আগামী দু’দিন কলকাতা-সহ দক্ষিণবঙ্গের একাধিক জেলায় দফায় দফায় বজ্রবিদ্যুৎ-সহ বৃষ্টির সম্ভাবনা (Weather Forecast) রয়েছে। এদিকে বৃহস্পতিবার কলকাতা ও পার্শ্ববর্তী এলাকায় বৃষ্টি এবং জেলায় শিলাবৃষ্টি হয়েছে। এর ফলে বসন্তের শুরুতে শীতের অনুভূতি কিছুটা মিলেছে। শুক্রবার সর্বনিম্ন তাপমাত্রা ২০ ডিগ্রির নিচে নামতে পারে বলে পূর্বাভাস রয়েছে।

আরও পড়ুন: যাদবপুর বিশ্ববিদ্যালয়ের উপাচার্যের কক্ষে ঝুলল তালা, কিন্তু কেন?

শুক্রবারের আবহাওয়ার পূর্বাভাস: আজ কলকাতা-সহ দক্ষিণবঙ্গের আকাশ মেঘলা থাকবে। তবে বিক্ষিপ্তভাবে হালকা থেকে মাঝারি বৃষ্টি হতে পারে পূর্ব মেদিনীপুর, দক্ষিণ ২৪ পরগনা, পশ্চিম মেদিনীপুর, বীরভূম এবং মুর্শিদাবাদ জেলার কয়েকটি জায়গায়। উত্তরবঙ্গের দার্জিলিং, কালিম্পং ও জলপাইগুড়িতে হালকা বৃষ্টির পূর্বাভাস রয়েছে। দার্জিলিঙের উঁচু পার্বত্য এলাকায় হালকা তুষারপাতের সম্ভাবনাও রয়েছে।

শনিবারের আবহাওয়ার পূর্বাভাস: শনিবারও কয়েকটি জেলায় বজ্রবিদ্যুৎ-সহ প্রবল বৃষ্টি ও শিলাবৃষ্টির সম্ভাবনা রয়েছে। পূর্ব ও পশ্চিম বর্ধমান, পশ্চিম মেদিনীপুর, ঝাড়গ্রাম, উত্তর ২৪ পরগনা, হুগলি ও নদিয়া জেলায় ৪০-৫০ কিমি প্রতি ঘণ্টা বেগে ঝোড়ো হাওয়া বইতে পারে। এছাড়া, দক্ষিণবঙ্গের বাকি জেলাগুলিতে ৩০-৪০ কিমি প্রতি ঘণ্টা বেগে ঝোড়ো বাতাস এবং বজ্রবিদ্যুৎ-সহ বৃষ্টিপাতের সম্ভাবনা রয়েছে।

রবিবারের আবহাওয়ার পূর্বাভাস: রবিবারও বজ্রবিদ্যুৎ-সহ বৃষ্টিপাত হবে। পূর্ব ও পশ্চিম মেদিনীপুর এবং উত্তর ও দক্ষিণ ২৪ পরগনায় ৩০-৪০ কিমি প্রতি ঘণ্টা বেগে ঝোড়ো হাওয়া বয়ে যেতে পারে। উত্তরবঙ্গের সব জেলায় হালকা বৃষ্টিপাতের সম্ভাবনা রয়েছে। দার্জিলিং, জলপাইগুড়ি, কালিম্পং, আলিপুরদুয়ার, কোচবিহার, উত্তর ও দক্ষিণ দিনাজপুর এবং মালদার কিছু অংশে বজ্রবিদ্যুৎ-সহ হালকা থেকে মাঝারি বৃষ্টি হতে পারে।

দেখুন আরও খবর:

The post কতদিন চলবে ঝড়বৃষ্টি? জানুন বড় আপডেট first appeared on KolkataTV.