কলকাতা সহ দক্ষিণবঙ্গের একাধিক জেলায় ঝড় বৃষ্টির পূর্বাভাস, বইবে ঝোড়ো হাওয়া

তীব্র দহন থেকে কিছুটা স্বস্তি মিলবে বঙ্গবাসীর। আজ সপ্তাহের শুরুতেই দক্ষিণবঙ্গের (south Bengal weather) একাধিক জেলায় বৃষ্টির পূর্বাভাস (Rain Alert) দিল আলিপুর আবহাওয়া দফতর (Alipur Weather Office) । বৃষ্টির সতর্কতা রয়েছে কলকাতাতেও।

সেইসঙ্গে বৃষ্টির সঙ্গে বেশ কয়েকটি জেলায় কালবৈশাখীর (Kalbaisakhi) দাপটও থাকবে। বইবে ৫০ থেকে ৬০ কিলোমিটার বেগে ঝোড়ো হাওয়া। পশ্চিমের জেলা পুরুলিয়া, পশ্চিম বর্ধমান এবং বীরভূমে বজ্রবিদ্যুৎ-সহ বৃষ্টির সম্ভাবনা রয়েছে। সকাল থেকে শহর কলকাতার আকাশ পরিষ্কার। তবে বেলা বাড়ার সঙ্গে সঙ্গে আকাশ মেঘলা আকাশ দেখা যাবে।

বিকেল বা রাতের দিকে কলকাতা শহরে ঝড় বৃষ্টির সম্ভাবনার কথা জানিয়েছে আলিপুর আবহাওয়া দফতর। পাশাপাশি থাকবে দমকা ঝোড়ো হাওয়ার দাপট। এরপর বুধবার ফের বজ্রবিদ্যুৎ সহ হালকা বৃষ্টি হতে পারে গোটা দক্ষিণবঙ্গে। আগামী ১৭ এপ্রিল পর্যন্ত দক্ষিণবঙ্গের বিভিন্ন জেলায় বজ্রবিদ্যুৎ-সহ বৃষ্টি হবে। হলুদ সর্তকতা জারি করা করেছে আবহাওয়া দফতর।

আরও পড়ুন: বেলজিয়াম থেকে গ্রেফতার মেহুল চোকসি

ঘূর্ণাবর্ত তৈরি হয়েছে। মূলত বিহার এবং বাংলাদেশের উপরে থাকা উচ্চচাপ বলয়ের জেরে বঙ্গোপসাগরের থেকে প্রচুর জলীয় বাষ্প প্রবেশ ঢুকছে। ফলে বৃষ্টির সম্ভাবনা তৈরি হয়েছে।

অপরদিকে ভিজবে উত্তরবঙ্গের জেলাগুলি। হালকা বৃষ্টি হতে পারে উত্তরবঙ্গের পার্বত্য জেলা সহ দার্জিলিংয়ের কোনও কোনও অংশে। আরও বেশ কয়েকটি জেলায় হালকা থেকে মাঝারি বৃষ্টির পূর্বাভাস রয়েছে।

সোমবার শহরের সর্বোচ্চ তাপমাত্রা থাকতে পারে ৩৩ ডিগ্রি সেলসিয়াসের আশেপাশে। সর্বনিম্ন তাপমাত্রা ২৪ ডিগ্রি সেলসিয়াসের আশেপাশে ঘোরাঘুরি করবে।

দেখুন অন্য খবর-